कांग्रेस और BJP बोली- AAP ने बाहरी लोगों को यहां बिठाया; पुलिस का अल्टीमेटम- जल्द जिला छोड़ें
Punjab Jalandhar by-Election 2023 Updates. Follow AAP VS Congress Polling Agents News, Reports And Headlines On Dainik Bhaskar. जालंधर के लोकसभा उपचुनाव में पोलिंग एजेंटों को लेकर सियासी बवाल मच गया है। कांग्रेस और भाजपा ने कुछ फोटो जारी की हैं, जिसमें दावा किया कि आम आदमी पार्टी (AAP) ने यहां पर बाहर से कार्यकर्ता बुलाकर यहां पोलिंग एजेंट बना रखे हैं।
जालंधर के लोकसभा उपचुनाव में पोलिंग एजेंटों को लेकर सियासी बवाल मच गया है। कांग्रेस और भाजपा ने कुछ फोटो जारी की हैं, जिसमें दावा किया कि आम आदमी पार्टी (AAP) ने यहां पर बाहर से कार्यकर्ता बुलाकर यहां पोलिंग एजेंट बना रखे हैं।
वहीं आम आदमी पार्टी सरकार के शिक्षा मंत्री हरजोत बैंस ने कहा कि विरोधी पार्टियों को पोलिंग एजेंट नहीं मिल रहे हैं। उनके बूथ खाली पड़े हुए हैं। इसको लेकर भाजपा के प्रदेश प्रधान अश्वनी शर्मा ने कहा कि इस बारे में चुनाव आयोग और जालंधर के DC को भी शिकायत भेज दी है।
कांग्रेस कैंडिडेट कर्मजीत कौर चौधरी ने इसकी शिकायत चुनाव आयोग को भेजी। इसके बाद पुलिस हरकत में आ गई है। अब पूरे जिले में अनाउंसमेंट कर बाहरी लोगों को जिला छोड़ने का अल्टीमेटम दिया जा रहा है। पुलिस कह रही है कि अगर वे जिला नहीं छोड़ेंगे तो उनके खिलाफ सख्त कार्रवाई की जाएगी।
कांग्रेस MLA ने जारी की तस्वीरें
जालंधर कैंट से कांग्रेस MLA प्रगट सिंह ने बूथ पर बैठे बलजीत चंद शर्मा की फोटो शेयर की है। उन्होंने दावा किया कि बलजीत को आदमपुर के बूथ नंबर 85 में पोलिंग एजेंट बनाया गया है, जबकि बलजीत डेरा बस्सी से आम आदमी पार्टी का ब्लॉक प्रधान है।
इसी तरह आशीष नैय्यर पटियाला है लेकिन उसे जालंधर सेंट्रल के बूथ नंबर 83 में पोलिंग एजेंट बनाया गया है। बठिंडा के रामपुराफूल के शेर बहादुर सिंह को फिल्लौर में बूथ नंबर 150 पर इंचार्ज बनाया गया है।
प्रगट सिंह ने कहा कि चुनावों में इस तरह की गुंडागर्दी कभी नहीं हुई। जालंधर में उन्हें पोलिंग बूथ इंचार्ज तक नहीं मिले। बठिंडा के लोगों को गैरकानूनी ढंग से फिल्लौर में लगाया गया है। उन्होंने कहा कि खुद को कट्‌टर ईमानदार कहने वालों का यह हाल है।
फिल्लौर में कांग्रेस MLA ने पकड़े
फिल्लौर से कांग्रेस MLA विक्रमजीत चौधरी सोशल मीडिया पर वीडियो डाली है। जिसमें कथित तौर पर आम आदमी पार्टी के बाहरी नेताओं को पकड़ा गया है। हालांकि वे दावा कर रहे हैं कि यहां चुनाव में नहीं बल्कि बीज लेने आए थे। कांग्रेस का आरोप है कि ये बाहरी लोग हैं, जो यहां AAP के लिए काम करने आए हैं।
आदमपुर में पूर्व अकाली MLA ने पकड़े
आदमपुर में पूर्व अकाली MLA पवन टीनू ने आरोप लगाया कि यहां पोलिंग बूथ में अटारी से आए आम आदमी पार्टी के वर्कर बैठे हुए हैं। उन्होंने कहा कि लोकल कोई भी बैठे, हमें कोई एतराज नहीं है। चुनाव आयोग के ही नियम है कि कोई बाहरी व्यक्ति नहीं आ सकता। इसके बावजूद ये सब हो रहा है। ऐसे में क्या यह फ्री एंड फेयर इलेक्शन है?।
जालंधर चुनाव से जुड़ी ये खबरें भी पढ़ें...
जालंधर में 5 बजे तक 50% वोटिंग:सबसे ज्यादा करतारपुर में, सेंट्रल-कैंट में सबसे कम, बाहरी जिलों के AAP विधायकों की गिरफ्तारी की मांग 
जालंधर लोकसभा उपचुनाव के लिए वोटिंग जारी है। दोपहर 5 बजे तक 50% ही वोटिंग हुई है। 6 बजे वोटिंग बंद हो जाएगी। सबसे ज्यादा 44.2% वोटिंग करतारपुर में हुई है। इसके बाद जालंधर वेस्ट में 43.8% वोटिंग हुई है। फिल्लौर में 43% आदमपुर में 41.4%, नकोदर में 42.%, शाहकोट में 42.9% और जालंधर नॉर्थ में 42% वोटिंग हुई है (पूरी खबर पढ़ें)
जालंधर लोकसभा उपचुनाव की PHOTOS: वोटरों में उत्साह; बुजुर्गों व पहली बार वोट डालने वालों को सर्टिफिकेट; ढोल के साथ स्वागत 
जालंधर लोकसभा उपचुनाव के लिए सुबह 8 बजे से मतदान जारी है। वोटिंग के लिए वोटरों में उत्साह देखने को मिल रहा है। ढोल के साथ वोटरों का स्वागत किया जा रहा है। पोलिंग स्टेशन पर बुजुर्गों व पहली बार वोट डालने वालों को सर्टिफिकेट दिए जा रहे हैं। इसके साथ स्कूलों के स्टूडेंट्स वालंटियर बन लोगों की मतदान करने में मदद कर रहे हैं (पढ़ें पूरी खबर)
जालंधर में AAP विधायक गिरफ्तार :वोटिंग के दौरान रोक के बावजूद यहां घूमते मिले; कांग्रेस MLA ने घेरा, जमानत पर छोड़ा गया
जालंधर में अमृतसर के बाबा बकाला से आम आदमी पार्टी (AAP) विधायक दलवीर सिंह टोंग को गिरफ्तार कर लिया गया है। जालंधर में आज लोकसभा उपचुनाव के लिए वोटिंग हो रही है। इसी दौरान विधायक टोंग शाहकोट इलाके में घूम रहे थे (पूरी खबर पढ़ें)
जालंधर उपचुनाव की वोटिंग के बीच गुंडागर्दी: हथियारबंद लोगों ने कांग्रेस-भाजपा के बूथ तोड़े; महिला के कपड़े फाड़े, युवक को मारी दातरें 
जालंधर के ढन्न मोहल्ला में वोटिंग के दौरान माहौल तनावपूर्ण हो गया। आरोप है कि यहां आम आदमी पार्टी के कुछ लोग आए और उन्होंने वहां पर विरोधी दलों के बूथ तोड़ डाले। लोगों का कहना है कि जिन लोगों ने बूथों पर हमला किया वह सारे नशे में धुत थे (पढ़ें पूरी खबर)